ગેજેટ ડેસ્કઃ શાઓમીએ પોતાની લેપટોપ સીરિઝમાં વધુ એક મોડલ Xiaomi Mi Notebook લોન્ચ કર્યું છે. યાદ રહે કે અગાઉ પણ શાઓમી Mi Notebook Air, Mi Notebook Pro અને Mi ગેમિંગ લેપટોપ સીરિઝને લોન્ચ કરી ચૂક્યું છે. શાઓમી મી નોટબુકમાં 128 જીબી SSD સ્ટોરેજની સાથે 1 ટીબી હાર્ડ ડ્રાઇવ છે. નોટબુકમાં 15.6 ઇંચની ડિસ્પ્લે અને ડ્યુઅલ-ફેન કૂલિંગ સિસ્ટમ આપવામાં આવી છે. મલ્ટીટાસ્કિંગ કામ કરવા માટે મી નોટબુકમાં 8 જીબી રેમ આપવામાં આવી છે. Mi Notebook Pro 2 અને Mi ગેમિંગ લેપટોપમાં ગ્રાફિક્સ માટે એનવીડિયા જી ફોર્સ જીટીએક્સ 1060 આપવામાં આવે છે. મી નોટબુક 2 જીબી વીડિયો રેમની સાથે એનવીડિયા જી ફોર્સ એમએક્સ 110 જીપીયુ સાથે આવે છે.